Nordbanken

Nordbanken, vuoteen 1990 Post- och kreditbanken, oli ruotsalainen liikepankki, joka syntyi 1974, kun Postbanken ja Sveriges Kreditbanken yhdistyivät. Alkuun se oli valtionjohtoinen, vuodesta 1992 se oli kokonaan Ruotsin valtion omistuksessa, ja valtio sijoitti siihen pääomaa ja perusti ongelmaluottojen hoitamiseksi omaisuudenhoitoyhtiö Securumin.

Nordbanken osti vuoden 1993 lopussa Göta Bankenin, joka oli joutunut vaikeuksiin, ja fuusioi sen itseensä lokakuussa 1994. Fuusio oli suurin Ruotsin pankkihistoriassa. Pankkia alettiin yksityistää 1995, jolloin yksityisille sijoittajille myytiin noin 30 prosenttia osakkeista.WSOY Iso tietosanakirja 6, s. 416, WSOY 1997 

Pankki yhdistyi vuonna 1997 Meritan kanssa, jolloin syntyi Merita-Nordbanken.Nordean historiaa (Archive.org) Nykyisin se on Nordea.

 Lähteet 

Luokka:Ruotsalaiset pankit